ఒలింపిక్ క్రీడలు
1896లో ఏథెన్స్‌లో జరిగిన తొలి ఒలింపిక్ క్రీడలలో 9 క్రీడాంశాలు ఉన్నాయి. అవి: అథ్లెటిక్స్, సైక్లింగ్, కత్తియుద్ధం, జిమ్నాస్టిక్స్, బరువులెత్తడం, షూటింగ్, ఈతలపోటీలు, టెన్నిస్ మరియు మల్లయుద్ధం. క్రమక్రమంగా క్రీడాంశాల సంఖ్య పెరిగి, ప్రస్తుతం 28 క్రీడాంశాలకు చేరింది. (శీతాకాలపు ఒలింపిక్స్‌తో కలిపి 35 క్రీడాంశాలు). ఒలింపిక్ నిబంధన 48.1 ప్రకారం వేసవి ఒలింపిక్స్‌లో క్రీడాంశాల సంఖ్య 15 కు తగ్గరాదు. 2002లో మెక్సికోలో జరిగిన అంతర్జాతీయ ఒలింపిక్ సంఘం సమావేశమై క్రీడాంశాల గరిష్ఠ సంఖ్య 28గా నిర్ణయించింది.
ధనరాజ్ పిళ్ళై
ఇతను నాలుగు ఒలంపిక్ లు (1992, 1996, 2000, మరియు 2004), నాలుగు ప్రపంచ కప్ లు (1990, 1994, 1998, మరియు 2002), నాలుగు చాంపియన్ ట్రోఫీలు (1995, 1996, 2002, and 2003), మరియు నాలుగు ఆసియా క్రీడలు (1990, 1994, 1998, మరియు 2002) ఆడిన ఏకైక ఆటగాడు. అతని సారథ్యంలో భారతదేశం ఆసియా క్రీడలు (1998) మరియు ఆసియా కప్ (2003) లలో విజయాన్ని సాధించింది. ఇతను బ్యాంకాక్ ఆసియా క్రీడలలో అత్యధిక గోల్స్ కూడా సాధించాడు మరియు సిడ్నీలో జరిగిన 1994 ప్రపంచ కప్ లో వరల్డ్ ఎలెవన్ పక్షంలో స్థానం పొందిన ఏకైక భారతీయ ఆటగాడు.